|  |
| --- |
|   |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ-PARENZO****CITTA DI POREČ-PARENZO** |
| **Gradonačelnik** |
| KLASA: |  |
| URBROJ: |  |
| Poreč-Parenzo,  |  |

Na temelju članka 11. Zakona o poticanju razvoja malog gospodarstva („Narodne novine“ broj 29/02, 63/07, 53/12, 56/13 i 121/16) i članka 53. Statuta Grada Poreča-Parenzo („Službeni glasnik Grada Poreča-Parenzo“ broj 2/13, 10/18 i 2/21), te na prijedlog Upravnog odjela za gospodarstvo i EU fondove KLASA: \_\_\_\_\_\_\_\_\_\_\_,URBROJ: \_\_\_\_\_\_\_\_\_\_od \_\_\_\_\_\_\_\_2024. godine, Gradonačelnik Grada Poreča-Parenzo je \_\_\_\_\_\_\_\_2024. godine donio

**PROGRAM SUFINANCIRANJA PODUZETNIKA KOD POSTAVLJANJA**

**URBANE OPREME U STAROGRADSKOJ JEZGRI**

**GRADA POREČA-PARENZO U 2024. GODINI**

**Članak 1.**

Programom sufinanciranja poduzetnika kod postavljanja urbane opreme u starogradskoj jezgri Grada Poreča-Parenzo (u daljnjem tekstu: Program) utvrđuju se opći uvjeti, kriteriji i postupak dodjele bespovratnih potpora poduzetnicima za postavljanje elemenata urbane opreme sukladno Odluci o urbanoj opremi starogradske jezgre Grada Poreča-Parenzo („Službeni glasnik Grada Poreča-Parenzo“ broj 10/20 i 18/20), te obveze korisnika potpore.

**Članak 2.**

Korisnici potpora iz članka 1. ovog Programa mogu biti obrti i trgovačka društva (mala i srednja) koji posluju u starogradskoj jezgri grada Poreča-Parenzo i obveznici su primjene Odluke o urbanoj opremi starogradske jezgre Grada Poreča-Parenzo („Službeni glasnik Grada Poreča-Parenzo“ broj 10/20 i 18/20).

Korisnici Programa ne mogu biti subjekti navedeni u stavku 1. ovog članka za koje Upravni odjel za gospodarstvo i EU fondove u postupku obrade podnesenog zahtjeva utvrdi da prema Gradu Poreču-Parenzo imaju dospjelih, a nepodmirenih obveza.

Korisnik potpore koji je u sustavu PDV-a ne ostvaruje pravo na PDV kao prihvatljiv trošak za potpore iz ovog Programa, sukladno tome podnositelj zahtjeva dužan je dostaviti potvrdu nadležne Porezne uprave ili Izjavu da nije u sustavu PDV-a.

Svi troškovi moraju biti plaćeni transakcijski (putem računa poslovnog subjekta) i vidljivi na izvodima s poslovnog računa.

**Članak 3.**

Sredstva za potpore iz ovog Programa vlastita su sredstva Grada Poreča-Parenzo osigurana u Proračunu Grada Poreča-Parenzo za 2024. godinu u ukupnom iznosu od 35.000,00 eura.

Iznos potpore iznosi do 50 % prihvatljivih troškova za postavljanje urbane opreme, a najviši iznos potpore koji se može odobriti je 1.000,00 eura po korisniku.

Pojedinom korisniku potpora se može dodijeliti samo jednom za nabavu i postavljanje **jednog** elementa urbane opreme.

Potpora iz ovog Programa nije namijenjena korisnicima koji su potporu ostvarili na temelju Programa sufinanciranja poduzetnika kod postavljanja urbane opreme u starogradskoj jezgri Grada Poreča-Parenzo u 2023. godini.

**PRIHVATLJIVI TROŠKOVI**

Potpore se dodjeljuju za troškove nabave i postavljanja elemenata urbane opreme i to:

1. NULTA ZONA:

- tipiziranih i definiranih oznaka (naziv ulice, kućni broj i naziv spomenika kulture)

- natpisa trgovine s unutrašnje strane izloga u gornjoj trećini ostakljenog dijela

- naljepnice s podatcima tvrtke i ostalim zakonom propisanim elementima, te radno vrijeme na sredini ulaznih vrata

- rasvjete unutar izloga (vanjska rasvjeta nije dozvoljena)

- video nadzora unutar objekta.

2. PRVA ZONA:

- tende

- tipiziranih i definiranih oznaka (naziv ulice, kućni broj i naziv spomenika kulture)

- natpisa trgovine s unutrašnje strane izloga u gornjoj trećini ostakljenog dijela

- naljepnice s podatcima tvrtke i ostalim zakonom propisanim elementima, te radno vrijeme na sredini ulaznih vrata

- rasvjete unutar izloga (vanjska rasvjeta nije dozvoljena)

- video nadzora unutar objekta.

3. DRUGA ZONA:

- tende

- tipiziranih i definiranih oznaka (naziv ulice, kućni broj i naziv spomenika kulture)

- natpisa trgovine

- naljepnice s podatcima tvrtke i ostalim zakonom propisanim elementima, te radno vrijeme na sredini ulaznih vrata

- rasvjete

- video nadzora

- sigurnosnih rešetki/kapaka

- tipiziranih reklamnih A-stalaka i stalaka za meni.

Sredstva potpore dodjeljuju se isključivo za troškove s datumom fakture nakon 1. kolovoza 2020. godine.

Svi elementi urbane opreme moraju biti postavljeni u skladu s *Elaboratom urbane opreme starogradske jezgre grada Poreča.*

<https://www.stan-porec.hr/wpcontent/uploads/2021/05/elaborat_urbane_opreme.pdf>

Za postavljanje bilo kojeg elementa urbane opreme potrebno je Rješenje Uprave za zaštitu kulturne baštine - Konzervatorskog odjela u Puli.

Potporu je moguće ostvariti ako su zadovoljeni svi kriteriji iz rješenja Konzervatorskog odjela u Puli za postavljanje urbane opreme.

**Članak 4.**

Novčane potpore koje su predmet ovog Programa dodjeljuju se na temelju provedenog postupka i kriterija propisanih ovim Programom.

Dokumentacija potrebna za prijavu na ovaj Program navedena je u zahtjevu za dodjelu potpore a zahtjevi se rješavaju prema redoslijedu prispijeća i do iskorištenja sredstava planiranih u Proračunu za tu namjenu, a najdulje do 15. studenog 2024. godine.

Nepotpuni zahtjevi se ne razmatraju.

Grad Poreč-Parenzo može zatražiti od podnositelja zahtjeva dodatnu dokumentaciju, kako bi se dokazalo ispunjavanje uvjeta za dodjelu potpora utvrđenih ovim Programom.

Zabranjeno je dvostruko financiranje aktivnosti i projekata iz drugih programa ili sustava financiranja iz javnih sredstava državnog proračuna i/ili proračuna Europske unije.

**Članak 5.**

Novčane potpore koje su predmet ovog Programa dodjeljuju se na temelju javnog poziva koji raspisuje Gradonačelnik Grada Poreča-Parenzo.

Javni poziv sadrži:

1. naziv tijela koje objavljuje poziv,
2. predmet javnog poziva,
3. opće uvjete i kriterije za dodjelu potpore,
4. popis potrebne dokumentacije,
5. naziv i adresu tijela kojem se podnose zahtjevi,
6. vrijeme trajanja javnog poziva.

**Članak 6.**

Za provedbu ovog Programa zadužen je gradski Upravni odjel za gospodarstvo i EU fondove. Sve upite u vezi s ovim Programom moguće je uputiti putem e-maila: gospodarstvo@porec.hr ili na telefon: 052 633 762.

Odluku o dodjeli nepovratne potpore u kojoj se navode podaci o korisniku, iznos i namjena potpore, donosi Povjerenstvo za dodjelu potpore koje imenuje Gradonačelnik Grada Poreča-Parenzo.

Po donošenju Odluke, Upravni odjel obavještava korisnika o iznosu odobrenog sufinanciranja i načinu ostvarenja novčanih sredstava. Korisnik sredstava dužan je potpisati ugovor nakon čega se odobrena novčana sredstva sukladno dostavljenim računima i potvrdama o podmirenju istih, kojima se dokazuje namjensko korištenje sredstava, isplaćuju na žiro račun korisnika potpore odnosno podnositelja zahtjeva.

Podnositelj zahtjeva ima pravo podnijeti pisani prigovor na Odluku Povjerenstvu za dodjelu potpore u roku od 8 (osam) dana od zaprimanja obavijesti nadležnog Upravnog odjela za gospodarstvo i EU fondove, putem redovne ili elektroničke pošte.

**Članak 7.**

Potpore koje se dodjeljuju po ovom Programu dodjeljuju se sukladno pravilima EU o pružanju državne potpore propisanim Uredbom Komisije (EZ) br. 2023/2831 od 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore (SL EU, L352 od 24. 12. 2013.).

Ovaj program potpora, sukladno članku 1. Uredbe o potporama male vrijednosti br. br. 2023/2831, ne odnosi se na:

1. potpore koje se dodjeljuju poduzetnicima koji se bave primarnom proizvodnjom proizvoda ribarstva i akvakulture;
2. potpore koje se dodjeljuju poduzetnicima koji se bave preradom i stavljanjem na tržište proizvoda ribarstva i akvakulture, ako je iznos potpore utvrđen na temelju cijene ili količine kupljenih proizvoda ili proizvoda stavljenih na tržište;
3. potpore koje se dodjeljuju poduzetnicima u primarnoj proizvodnji poljoprivrednih proizvoda;
4. (d)potpore koje se dodjeljuju poduzetnicima u sektoru prerade i stavljanja na tržište poljoprivrednih proizvoda, u jednom od sljedećih slučajeva:
	1. ako se iznos potpore utvrđuje na temelju cijene ili količine tih proizvoda koji s kupljeni od primarnih proizvođača ili koje dotični poduzetnici stavljaju na tržište;
5. ii ako su potpore uvjetovane njihovim djelomičnim ili potpunim prenošenjem na primarne proizvođače;
6. potpore dodijeljene za djelatnosti povezane s izvozom u treće zemlje ili države članice, konkretno potpore izravno povezane s izvezenim količinama, uspostavljanjem i radom distribucijske mreže ili drugim tekućim rashodima povezanima s djelatnošću izvoza;
7. potpore koje se uvjetuju upotrebom domaćih proizvoda ili usluga umjesto uvoznih.

Sukladno članku 1. stavku 2. Uredbe o potporama male vrijednosti br. 2023/2831 ako poduzetnik djeluje i u jednom od sektorima iz stavka 1. točke (a), (b), (c) ili (d) i u jednom ili više sektora obuhvaćenih područjem primjene ove Uredbe ili obavlja druge djelatnosti obuhvaćene područjem primjene ove Uredbe, ova se Uredba primjenjuje na potpore dodijeljene u vezi s tim drugim sektorima odnosno djelatnostima, uz uvjet da predmetna država članica osigura odgovarajućim sredstvima, kao što je razdvajanje djelatnosti ili razdvajanje računa, da djelatnosti u sektorima isključenima iz područja primjene ove Uredbe ne ostvaruju korist od de minimis potpore koje se dodjeljuju u skladu s ovom Uredbom.

Sukladno članku 2., točka 2. Uredbe o potporama male vrijednosti br. 2023/2831 pod pojmom „jedan poduzetnik“ obuhvaćena su sva poduzeća koja su u najmanje jednom od sljedećih odnosa jedan prema drugom:

1. jedno poduzeće ima većinu glasačkih prava dioničara ili članova u drugom poduzeću;
2. jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća;
3. jedno poduzeće ima pravo na ostvarivanje vladajućeg utjecaja nad drugim poduzećem na temelju ugovora sklopljenog s tim poduzećem ili na temelju odredbe njegova osnivačkog akta ili statuta;
4. jedno poduzeće, koje je dioničar ili član u drugom poduzeće, samo kontrolira većinu glasačkih prava dioničara ili glasačkih prava članova u tom poduzeću u dogovoru s drugim dioničarima ili članovima tog poduzeća.

Poduzeća koja su u bilo kojem odnosu iz točaka od (a) do (d) preko jednog ili više drugih poduzeća također se smatraju jednim poduzetnikom.

Sukladno članku 3. stavku 2. Uredbe o potporama male vrijednosti br. 2023/2831

1. Ako mjere potpore ispunjavaju uvjete propisane ovom Uredbom, smatra se da ne ispunjavaju sve kriterije iz članka 107. stavka 1. Ugovora te stoga ne podliježu obvezi prijave iz članka 108. stavka 3. Ugovora.
2. Ukupan iznos de minimis potpora koje se po državi članici dodjeljuju jednom poduzetniku ne smije premašiti 300 000 EUR tijekom bilo kojeg trogodišnjeg razdoblja.
3. De minimis potpora smatra se dodijeljenom u trenutku kada poduzetnik u skladu s odgovarajućim nacionalnim pravnim poretkom stekne zakonsko pravo na primanje potpore, neovisno o datumu isplate de minimis potpore predmetnom poduzetniku.
4. Gornja granica utvrđena u stavku 2. primjenjuje se bez obzira na oblik de minimis potpore ili na cilj koji se namjerava postići te neovisno o tome financira li se potpora koju dodjeljuje država članica u cijelosti ili djelomično iz sredstava koja potječu iz Unije.
5. Za potrebe gornje granice iz stavka 2. potpore se izražavaju kao gotovinska bespovratna sredstva. Svi iznosi koji se primjenjuju bruto su iznosi, tj. iznosi prije odbitka poreza i druge naknade. Ako se potpora ne dodjeljuje u obliku bespovratnih sredstava, iznos potpore jednak je bruto novčanoj protuvrijednosti potpore.
6. Potpore koje se isplaćuju u više obroka diskontiraju se na vrijednost potpore u trenutku njezine dodjele. Kamatna stopa koju treba primijeniti pri diskontiranju diskontna je stopa koja se primjenjuje u trenutku dodjele potpore.
7. Ako bi se dodjelom nove de minimis potpore premašila gornja granica iz stavka 2., ta nova potpora ne ostvaruje korist od ove Uredbe.
8. U slučaju spajanja i preuzimanja, pri utvrđivanju prelazi li se gornja granica utvrđena u stavku 2. bilo kojom novom de minimis potporom koja se dodjeljuje novom poduzetniku ili poduzetniku preuzimatelju, u obzir se uzimaju sve prethodne de minimis potpore dodijeljene bilo kojem od poduzetnika uključenih u postupak spajanja. De minimis potpore koje su zakonito dodijeljene prije spajanja ili preuzimanja ostaju zakonite.
9. Ako se jedan poduzetnik podijeli na dva ili više zasebnih poduzetnika, de minimis potpora dodijeljena prije podjele dodjeljuje se poduzetniku koji je od nje ostvario korist, što je načelno poduzetnik koji je preuzeo djelatnosti za koje je korištena de minimis potpora. Ako takva raspodjela nije moguća, de minimis potpora razmjerno se dodjeljuje na temelju knjigovodstvene vrijednosti vlasničkog kapitala novih poduzetnika na datum kad je podjela stupila na snagu.

Sukladno članku 6. Uredbe o potporama male vrijednosti br. 2023/2831 davatelj državne potpore dužan je korisniku potpore dostaviti obavijest da mu je dodijeljena potpora male vrijednosti sukladno Uredbi o potporama male vrijednosti br. 2023/2831, a svaki korisnik potpore u obvezi je prije dodjeljivanja potpore davatelju potpore dostaviti ispunjenu, potpisanu i ovjerenu Izjavu o korištenim potporama male vrijednosti poštujući odredbe o „jednom poduzetniku“.

O dodijeljenoj potpori male vrijednosti, izvješćuje se Ministarstvo financija Republike Hrvatske.

**Članak 8.**

Korisnik potpore je dužan omogućiti davatelju potpore kontrolu namjenskog korištenja sredstava potpore. Ako se prilikom terenske kontrole potpore na licu mjesta nakon isplate sredstava utvrdi da je korisnik postupio protivno odobrenju nadležnog Konzervatorskog odjela odnosno ako je korisnik potpore priložio neistinitu dokumentaciju ili prijavljeno stanje u zahtjevu i dokumentaciji ne odgovara njegovom stvarnom stanju, korisnik potpore je dužan isplaćena sredstva potpore vratiti u proračun Grada Poreča-Parenzo te gubi pravo korištenja potpora Grada Poreča-Parenzo sljedećih pet godina.

Korisnik je obvezan o svom trošku označiti sufinancirane elemente urbane opreme naljepnicom s natpisom ˝Sufinancirano sredstvima Grada Poreča-Parenzo˝ koju može preuzeti na službenoj internetskoj stranici Grada Poreča-Parenzo [www.porec.hr](http://www.porec.hr).

**Članak 9.**

Ovaj Program stupa na snagu prvog dana od dana objave u "Službenom glasniku Grada Poreča-Parenzo".

 **GRADONAČELNIK**

 **Loris Peršurić**

**DOSTAVITI:**

1. Upravni odjel za gospodarstvo i EU fondove, ovdje,

2. Pismohrana, ovdje.

**OBRAZLOŽENJE**

**PRAVNA OSNOVA:**

Pravna osnova za donošenje Programa sufinanciranja poduzetnika kod postavljanja urbane opreme u starogradskoj jezgri grada Poreča-Parenzo su Zakon o poticanju razvoja malog gospodarstva („Narodne novine“, broj 29/02, 63/07, 53/12, 56/13 i 121/16) i Statut Grada Poreča-Parenzo („Službeni glasnik Grada Poreča-Parenzo“ broj 2/13, 10/18 i 2/21).

**OCJENA STANJA:**

Zakonom o poticanju razvoja malog gospodarstva određeno je da jedinice lokalne samouprave, između ostaloga, izrađuju vlastite programe i planove za provedbu projekata, poticajnih mjera i aktivnosti radi ostvarenja ciljeva razvoja malog gospodarstva. Na temelju članka 104. st. 1 točka 1. i st. 5. Zakona o komunalnom gospodarstvu („Narodne novine“, broj 68/2018, 110/2018 i 32/2020) i članka 41. Statuta Grada Poreča-Parenzo („Službeni glasnik Grada Poreča-Parenzo“, broj 02/2013 i 10/2018), Gradsko vijeće Grada Poreča-Parenzo na sjednici održanoj 23. srpnja 2020. godine donijelo je Odluku o urbanoj opremi starogradske jezgre Grada Poreča-Parenzo, čiji je sastavni dio Elaborat urbane opreme za koji je dobivena suglasnost Ministarstva kulture, Uprave za zaštitu kulturne baštine, Konzervatorskog odjela u Puli. Odluka o urbanoj opremi starogradske jezgre Grada Poreča-Parenzo daje svojevrsne upute koje će korisnicima poslovnih prostora i privatnicima olakšati postavljanje opreme poput tendi, suncobrana ili reklama u starogradskoj jezgri pri davanju zahtjeva konzervatorima.

Sukladno navedenome potrebno je donijeti Program sufinanciranja poduzetnika kod postavljanja urbane opreme u starogradskoj jezgri Grada Poreča-Parenzo.

**OSNOVNA PITANJA KOJA TREBA UREDITI PROGRAMOM:**

Predloženim Programom utvrđuju se opći uvjeti, kriteriji i postupak dodjele bespovratnih potpora poduzetnicima za postavljanje elemenata urbane opreme sukladno Odluci o urbanoj opremi starogradske jezgre Grada Poreča-Parenzo („Službeni glasnik Grada Poreča-Parenzo“ broj 10/20 i 18/20), te obveze korisnika potpore.

**CILJ DONOŠENJA PROGRAMA:**

Cilj donošenja Programa je podrška razvoju malog i srednjeg poduzetništva koji posluju u starogradskoj jezgri grada Poreča-Parenzo i obveznici su primjene Odluke o urbanoj opremi starogradske jezgre Grada Poreča-Parenzo („Službeni glasnik Grada Poreča-Parenzo“ broj 10/20 i 18/20) kroz (su)financiranje troškova nabave tendi, natpisa, reklama, rasvjete izloga, video nadzora, terase, stalaka i jelovnika i dr..

**SREDSTVA POTREBNA ZA OSTVARENJE PROGRAMA:**

Za realizaciju ovog Programa osigurat će se sredstva u Proračunu Grada Poreča-Parenzo za 2024. godinu.